ভয়ঙ্কর কাণ্ড। জামশেদপুরের এক বাসিন্দা ঝাড়খণ্ড বিদ্যুৎ বোর্ডের থেকে যে বিল পেলেন, তাতে তাঁর চক্ষু চড়কগাছ! সেই বিলের পরিমাণ হল ৩৮৩৯,৯৯,৬২,৪০৩ টাকা। এই তিন হাজার আটশ’ ঊনচল্লিশ কোটি টাকার বিল ২৬ অগাস্টের মধ্যে মেটাতে হবে বলে লেখা সেই বিলে।
গত মাসেই বি আর গুহ ১৯২০ টাকার বিল জমা দিয়েছিলেন। তিনিই নাকি এত বিদ্যুৎ খরচ করেছেন যে, এই মাসে তাঁর বিলের পরিমাণ এতটা বেড়ে গিয়েছে। 

এই বিষয়ে অন্যান্য খবর

সামনে পড়ে গেলে মুহূর্তে সাবাড়! সর্বভুক এই প্রাণী সত্যিই ভয়ঙ্কর, তাজ্জব বিজ্ঞানীরা
‘আকাশ’ থেকে আছড়ে পড়ল গাড়ি! পরের ঘটনাও চমকপ্রদ, দেখুন ভিডিও


অথচ গুহের দাবি, ‘‘আমাদের কাছে এটা বিস্ময়কর। আমরা ভাবতেই পারিনি এত টাকার বিল হবে। তিন কামরার বাড়ি আমাদের। তিনটি ফ্যান, তিনটি টিউবলাইট ও একটি টিভি রয়েছে বাড়িতে।’’
এতেই এত বিল কী করে হল ভাবতে পারছেন না তিনি। গুহের মেয়ে আরও চিন্তায় রয়েছেন। সংবাদসংস্থাকে তিনি বলেন, ‘‘আমার মা ব্লাড সুগারের রোগী আর বাবার উচ্চ রক্তচাপের সমস্যা রয়েছে। আমাদের প্রতিবেশিরা সাহায্য না করলে ওঁরা আরও অসুস্থ হয়ে পড়তেন।’’
বি আর গুহ ইতিমধ্যেই বিদ্যুৎ বোর্ডে অভিযোগ দায়ের করেছেন। কর্তৃপক্ষ জানিয়েছে, তারা বিষয়টি খতিয়ে দেখছে।